Boloș răspunde criticilor privind e-TVA: „Suntem la un nivel fără precedent. 35 de miliarde de lei anual nu se încasează din TVA”
Ministrul Finanțelor Marcel Boloș înfurie din nou mediul de afaceri, după ce a anunțat pe Facebook că de la 1 august intră în vigoare e-TVA, măsură care ar urma să reducă evaziunea fiscală. Antreprenorii și contabilii sunt revoltați și spun că noua măsură va duce la abuzuri și va pune presiuni suplimentare pe munca lor. Decizia a fost taxată și de economiști, care reclamă faptul că proiectul a fost pus în dezbatere publică mai mult de formă și că nici ei nu au înțeles pe deplin cum funcționează e-TVA. Boloș a explicat la Digi24 că măsura decontului de TVA precompletat este necesară, deoarece o sumă foarte mare dn TVA nu este încasată la buget în acest moment.